ଅଣଅବରୋହୀ ଟେଷ୍ଟିସ,  (ଇଂରାଜୀ ଭାଷାରେ ), ଅନ୍ୟ ନାମ କ୍ରିପ୍ଟୋର୍କିଡିଜିମ, ରୋଗରେ ଅତି କମ୍‌ରେ ଗୋଟିଏ ଟେଷ୍ଟିସ ମୁଷ୍କ‌କୋଷରେ ଅନୁପସ୍ଥିତ ଥାଏ  । ଡାହାଣ ଟେଷ୍ଟିସ୍ ସାଧାରଣତଃ ଏହି ଅବସ୍ଥାର ସମ୍ମୁଖିନ ହୋଇଥାଏ ଯଦିଓ ବେଳେବେଳେ ଉଭୟ ପ୍ରଭାବିତ ହୁଅନ୍ତି  ପ୍ରାୟତଃ ଏହା ଇଙ୍ଗୁଇନାଲ କେନାଲରେ ରହିଯାଇଥାଏ ଓ ସେଠାରେ ଅନୁଭବ କରାଯାଇପାରେ । ଟେଷ୍ଟିସ୍ ଜନ୍ମ ସମୟରେ ଅବରୋହିତ ଥାଇପାରେ କିମ୍ବା ଜନ୍ମ ପରେ ପୁନର୍ବାର ଆରୋହଣ କରିପାରେ  ଅବସ୍ଥା ଜଟିଳ ହେଲେ ଟେଷ୍ଟିକୁଲାର କର୍କଟ, ଟେଷ୍ଟିକୁଲାର ଟର୍ସନ ଏବଂ ଇଙ୍ଗୁଇନାଲ ହାର୍ନିଆ ହୋଇପାରେ । ଗୋଟିଏ ଟେଷ୍ଟିସ୍ ଯଥା ସ୍ଥାନରେ ନଥିଲେ ପ୍ରଜନନ କ୍ଷମତା ହ୍ରାସ ହେବା ଦେଖାଯାଏ ନାହିଁ, ଯଦିଓ ଦୁଇଟିର ଅନୁପସ୍ଥିତି ଯୋଗୁ ହୋଇପାରେ  ଏହାର କାରଣ ଅନେକ ସମୟରେ ଅସ୍ପଷ୍ଟ ରହିଛି  ବିପଦ କାରଣଗୁଡିକ ମଧ୍ୟରେ ଅପରିପକ୍ୱତା, ଗର୍ଭାବସ୍ଥାରେ ଧୂମପାନ, ପାରିବାରିକ ଇତିହାସ, ଏବଂ କେତେକ ଜେନେଟିକ୍ ପରିବର୍ତ୍ତନ ଯୋଗୁ ହୋଇପାରେ । ରୋଗୀର ପରୀକ୍ଷା କିମ୍ବା ଅଲଟ୍ରାସାଉଣ୍ଡ ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ । ହାଇପୋଷ୍ପାଡିଅ ପରି ଆଜନ୍ମ ଦୋଷ ରହିପାରେ । ୬ରୁ ୧୮ ମାସ ବୟସ ମଧ୍ୟରେ ଅସ୍ତ୍ରୋପଚାର ପରାମର୍ଶ ଦିଆଯାଏ ଯଦି ଅଣ୍ଡ ସ୍ୱତଃ ନିଜେ ଓହ୍ଲାଇ ନଆସେ  ଅସ୍ତ୍ରୋପଚାର କରି ଅଣ୍ଡକୋଷକୁ ମୁଷ୍କ‌କୋଷ ଭିତରକୁ ସ୍ଥାନାନ୍ତରିତ କରାଯାଏ, ଯାହା ଅର୍କିଓପେକ୍ସି ଭାବରେ ଜଣାଶୁଣା  ହରମୋନ ଥେରାପି ସୁପାରିଶ କରାଯାଏ ନାହିଁ  ମାନସିକ ଚାପକୁ ରୋକିବା ପାଇଁ ପିତାମାତା ଆଶ୍ୱାସନା ଆବଶ୍ୟକ କରିପାରନ୍ତି  ପ୍ରାୟ ୩% ପୂର୍ଣ୍ଣକାଳୀନ ଏବଂ ୩୦% ଅପରିପକ୍ୱ ବାଳକ ଅତି କମରେ ଗୋଟିଏ ଅଣଅବରୋହୀ ଟେଷ୍ଟିସ ସହିତ ଜନ୍ମ ହୁଅନ୍ତି  ପୁରୁଷ ଯୌନାଙ୍ଗର ଏହା ସବୁଠାରୁ ସାଧାରଣ ଜନ୍ମ ଦୋଷ । ଜୀବନର ପ୍ରଥମ ତିନିମାସ ମଧ୍ୟରେ ପ୍ରାୟ ଅଧା ଅବତରଣ କରନ୍ତି, ଗୋଟିଏ ବର୍ଷ ପରେ ପ୍ରାୟ ୧% ଅଣଅବରୋହୀ ହୋଇ ରହି ଯାଆନ୍ତି  ଏହି ସ୍ଥିତିର ବର୍ଣ୍ଣନା ଓଲ୍ଡ ଟେଷ୍ଟାମେଣ୍ଟ ଯୁଗରୁ ଅଛି ।